
              HOTĂRÂREA NR.286
privind modificarea contractului de concesiune nr.43/1994 încheiat între Consiliul Local al Municipiului Craiova și Direcția de Telecomunicații Dolj
         Consiliul Local al Municipiului Craiova, întrunit în şedinţa ordinară din data de 27.07.2017.

          Având în vedere raportul  nr.94447/2017 întocmit de Direcţia Patrimoniu prin care se propune modificarea contractului de concesiune nr.43/1994 încheiat între Consiliul Local al Municipiului Craiova și Direcția de Telecomunicații Dolj;
 
În temeiul art.36 alin.2 lit.c coroborat cu alin.5 lit.a, art.45 alin.3, art.61 alin.2 şi art.115, alin.1 lit.b  din Legea nr.215/2001, republicată, privind administraţia publică locală;

HOTĂRĂŞTE:
Art.1. Se aprobă  modificarea contractului de concesiune nr.43/1994, având ca obiect terenul în suprafață de 220 mp., situat în municipiul Craiova, str.Nicolaescu Plopșor, nr.10, în sensul înlocuirii părţii contractante Direcția de Telecomunicații Dolj (S.C. Romtelecom), cu S.C. Telekom România Communications S.A.
Art.2. Se împuterniceşte Primarul Municipiului Craiova să semneze actul adiţional de modificare a contractului de concesiune prevăzut la art.1 din prezenta hotărâre.
Art.3. La data intrării în vigoare a prezentei hotărâri, se modifică în mod corespunzător Hotărârea Consiliului Local al Municipiului Craiova nr.13/1994.
Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu și S.C. Telekom România Communications S.A. vor aduce la îndeplinire prevederile prezentei hotărâri.

